**Zmluva**

**o prihlásení sa do súťaže „Road to FEI“ na školský rok 2019 / 2020**

**uzavretá podľa § 269 ods. 2 Obchodného zákonníka**

**(zákon č. 513/1991 Zb. v znení neskorších predpisov)**

1. Názov: **Stredná škola**(•)

Sídlo: (•)

IČO: (•)

zapísaná v: (•)

zastúpená: (•)

(ďalej len ako „**Súťažiaci**“**)**

a

1. Názov: **Fakulta elektrotechniky a informatiky Slovenskej**

**technickej univerzity v Bratislave**

Sídlo: Ilkovičova 3, 812 19 Bratislava

Zastúpená: prof. Dr. Ing. Miloš Oravec

(ďalej len ako ,,**FEI STU**“)

(ďalej spoločne len ako ,,**Zmluvné strany**“)

***Preambula***

*Zmluvné strany v záujme propagácie štúdia a zvýšenia záujmu uchádzačov o štúdium informatiky a elektrotechniky na FEI STU formou Súťaže, uzatvárajú túto Zmluvu o prihlásení sa do súťaže „Road to FEI“ (ďalej len „****Súťaž****“).*

**I.**

**Predmet zmluvy**

1. Predmetom zmluvy je úprava vzájomných práv a povinností Zmluvných strán v súvislosti s účasťou študentov Súťažiaceho na Súťaži „Road to FEI“.

**II.**

**Práva a povinnosti zmluvných strán**

1. Podpisom tejto Zmluvy vyjadruje Súťažiaci záujem sa zúčastniť na Súťaži „Road to FEI“ prostredníctvom študentov súťažiaceho.
2. Miesto konania Súťaže je Fakulta elektrotechniky a informatiky, Ilkovičova 3, Bratislava, bližšie špecifikované v ods. 2 čl. II. tejto Zmluvy, doba trvania Súťaže je 17.4.2020 od 10:00 – maximálne do 14:00 hod.
3. Zmluvné strany sa výslovne dohodli, že:

FEI STU sa zaväzuje na vlastné náklady najmä:

* poskytovať Súťažiacim primeranú súčinnosť najmä vo forme odoslania pozvánok a poskytovania informácií za účelom zabezpečenia riadneho priebehu Súťaže;
* poskytnúť Súťažiacemu propagačné materiály vo forme informačných plagátov v počte 10 plagát na jeden tím;
* bezodplatne formou výpožičky protokolárne poskytnúť hardvérové vybavenie Súťažiacim pre potreby Súťaže a plnenie jednotlivých úloh Súťaže, špecifikácia poskytnutého hardvérového vybavenia tvorí prílohu č. 1 tejto zmluvy;
* bezodplatne zabezpečiť softvérové vybavenie MATLAB Súťažiacemu, ktoré je nevyhnutne potrebné k účasti na Súťaži a na plnenie jednotlivých úloh Súťaže a to prostredníctvom partnera súťaže spoločnosti HUMUSOFT (ďalej len „HUMUSOFT“), špecifikácia softvérového vybavenia tvorí prílohu č. 2 tejto zmluvy.

Súťažiaci sa zaväzuje najmä:

* riadne a hospodárne užívať poskytnuté softvérové a hardvérové vybavenie;
* užívať zverený softvér a hardvér výlučne za účelom účasti na tejto Súťaži a plnenia jej úloh;
* primerane využiť poskytnuté propagačné materiály na propagáciu Súťaže;
* v lehote 14 dní po ukončení Súťaže alebo ukončení účasti na Súťaži protokolárne odovzdať poskytnuté hardvérové vybavenie FEI STU, najneskôr však do 14 dní odo dňa doručenia písomnej výzvy na FEI na vrátenie vypožičaného hardvérového vybavenia;
* poskytovať FEI STU primeranú súčinnosť za účelom zabezpečenia riadneho priebehu Súťaže.

1. Každá Zmluvná strana je povinná zdržať sa akéhokoľvek konania, ktoré by bolo v rozpore s obsahom a účelom tejto Zmluvy.
2. Zmluvné strany sa dohodli a berú na vedomie, že podmienkou získania bezplatnej licencie pre Súťažiaceho na užívanie softvéru spoločnosti HUMUSOFT na dobu 1. (slovom: jedného) kalendárneho roka je aktívna účasť študentov Súťažiaceho na Súťaži v danom kalendárnom roku a to celkovo v rozsahu účasti minimálne jedného tímu pozostávajúceho z troch študentov v každom tíme.
3. V prípade porušenia záväzku Súťažiaceho vrátiť hardvérové vybavenie podľa ods. 2 sa Súťažiaci zaväzuje FEI STU uhradiť zmluvnú pokutu vo výške 200 € (slovom: dvesto EUR) ktorá, zodpovedá hodnote vypožičaného hardvérového vybavenia.

**III.**

**Trvanie a ukončenie Zmluvy**

1. Táto Zmluva sa uzatvára na dobu určitú a to na dobu školského roka od 23.9.2019 – 4.5.2020.
2. Zmluvné strany sa výslovne dohodli, berú na vedomie a súhlasia, že vzťah založený touto Zmluvou sa skončí:
3. uplynutím doby, na ktorú bola Zmluva dojednaná;
4. písomnou dohodou Zmluvných strán.

**IV.**

**Záverečné ustanovenia**

1. V súlade s ustanovením §47a zákona č. 40/1964 Zb. Občianskeho zákonníka v znení neskorších predpisov, nadobúda táto Zmluva účinnosť dňom nasledujúcim po dni jej zverejnenia.
2. Akékoľvek zmeny alebo doplnky k tejto Zmluve musia byť vyhotovené vo forme písomného dodatku podpísaného oboma Zmluvnými stranami.
3. Neplatnosť alebo nevynútiteľnosť plnenia akejkoľvek povinnosti podľa tejto zmluvy z akéhokoľvek dôvodu v žiadnom prípade neznamená neplatnosť celej zmluvy a ani neovplyvňuje platnosť zvyšku zmluvy.
4. Právne vzťahy medzi Zmluvnými stranami vzniknuté pri plnení tejto Zmluvy, ktoré táto Zmluva neupravuje, sa spravujú príslušnými ustanoveniami Obchodného zákonníka a ďalších právnych predpisov platných na území Slovenskej republiky.
5. Zmluvné strany vyhlasujú, že si prečítali túto Zmluvu, porozumeli jej obsahu a na znak súhlasu s dohodnutým obsahom, podpisujú túto Zmluvu slobodne, vážne a bez nátlaku.
6. Táto Zmluva je vyhotovená v 2 rovnopisoch v slovenskom jazyku, z ktorých každá Zmluvná strana obdrží 1 (slovom: jeden) rovnopis.
7. Neoddeliteľnými prílohami tejto Zmluvy sú:

- špecifikácia softvérového a hardvérového vybavenia.

V Bratislave, dňa (•)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Fakulta elektrotechniky Súťažiaci

a informatiky STU v zast. (•)

prof. Dr. Ing. Miloš Oravec